Ազատամարտիկների փողոց (Ստեփանակերտ)

Ազատամարտիկների փողոց (նաև՝ Ազատամարտիկների պողոտա), փողոց Արցախի Հանրապետության մայրաքաղաք Ստեփանակերտում։ Փողոցը սկսվում է Վերածննդի հրապարակից՝ ձգվելով դեպի հյուսիս-արևելք, ապա հատվելով Վարդան Մամիկոնյան փողոցին, զուգահեռաբար ընթանում է Դավիթ-Բեկի փողոցին և շարունակական հատվում Կարո Ալվարյան, Այվազովսկու, Կամոյի, Համո Սահյան, Մխիթար Գոշի փողոցներով։ Դավիթ-Բեկի փողոցի հետ խաչվող հատվածում փողոցին է միանում Արզանյան փողոցը, որից հետո, հասնում է Ազատության հրապարակ և ավարտվում։ Փողոցն անվանակոչվել է ի պատիվ Արցախյան ազատամարտի ազատամարտիկների։

2023 թվականի սեպտեմբերի 19-20-ին ադրբեջանական զինված ուժերի լայնամասշտաբ ագրեսիայի և Արցախի Հանրապետության բնակչության էթնիկ զտումների հետևանքով ամբողջովին հայաթափվել է Ստեփանակերտ քաղաքը և անցել ադրբեջանական զինված ուժերի վերահսկողության տակ։

Շենքեր և կառույցներ 
 №2 Ստեփանակերտի երաժշտական դպրոցի նախկին շենքը
 №3 Մեսրոպ Մաշտոցի անվան հանրապետական գրադարան
 №4 Ստեփանակերտի Սայաթ-Նովայի անվան երաժշտական քոլեջ
 №5ա Արցախի Հանրապետության ազգային վիճակագրության ծառայություն
 №5ա Արցախի Հանրապետության ազգային վիճակագրության ծառայության աշխատակազմի Ստեփանակերտի բաժին
 №6 Ստեփանակերտի №3 միջնակարգ դպրոց
 №11 Ստեփանակերտի №7 միջնակարգ դպրոց
 №13 «Արցախփոստ»-ի Ստեփանակերտի №1 կապի բաժանմունք
 №16 «Հանգանակ» հասարակական կազմակերպություն
 №17 «Ստեփանակերտի մանկապատանեկան ստեղծագործական կենտրոն» ՊՈԱԿ
 №26 «Եվրոպա» հյուրանոցային համալիր
 №28 Արցախի Հանրապետության արտաքին գործերի նախարարություն 
 №35 Ստեփանակերտի կենտրոնական ավտոկայան
 №38 Արցախի Հանրապետության ներքին գործերի նախարարություն
 №38 Արցախի Հանրապետության ներքին գործերի նախարարության ոստիկանություն
 №38 Անձնագրային և վիզաների վարչություն
 №38 Ստեփանակերտի քաղաքային ոստիկանության վարչություն
 №38 Ստեփանակերտի քաղաքային անձնագրային բաժին
 №42 Արցախի Հանրապետության դատական դեպարտամենտ
 №42 Արցախի Հանրապետության գերագույն դատարան
 №42 Արցախի Հանրապետության ընդհանուր իրավասության առաջին ատյանի դատարանի Կենտրոնական նստավայր
 №42 Արցախի Հանրապետության ընդհանուր իրավասության առաջին ատյանի դատարանի Ստեփանակերտի նստավայր
 №42 Արցախի Հանրապետության ընդհանուր իրավասության առաջին ատյանի դատարանի Շահումյանի նստավայրի գրասենյակ
 №44 Արցախի գրողների միություն
 №44/46 «Գրիգոր Նարեկացի» համալսարան
 №46 «Արցախէներգո»-յի «Կենտրոն» մասնաճյուղ
 №54 Արցախի Հանրապետության սոցիալական զարգացման և միգրացիայի նախարարություն
 №56 Ստեփանակերտի №11 միջնակարգ դպրոց

Պատկերասրահ

Ծանոթագրություններ

Տես նաև 
 Բողոքի ակցիաներ Ստեփանակերտում (2018)

Ստեփանակերտի փողոցներ